Public procurement notice: Prior Information Notice Without Call For Competition
Published: 2016-02-20
Buyer: Občina Piran
Country: SI
Region: Obalno-kraška
Contract type: Works
CPV classification: 45211000: Construction work for multi-dwelling buildings | 45213100 | 45213312
Estimated value:  EUR

Technical requirements: Javni poziv promotorjem k oddaji vloge o zainteresiranosti za izvedbo projekta „Parkirna hiša Valeta“.
Občina Piran načrtuje izvedbo projekta „Parkirna hiša Valeta“ z javno-zasebnim partnerstvom. Za realizacijo projekta bo javni partner namenil:
— celoto ali del naslednjih zemljišč, ki se nahajajo na ureditvenem območju OPPN Valeta, v velikosti okvirno 2,3 ha, in sicer parcele ali dele parcel št. 7699/7, 7699/25, 7699/1, 1666/7, 1666/11, 7695/6, 7694/5, 7704/1, 7716/1, 553, 573/2, 575/1, 1665/3, vse k.o. Portorož, ter del parcele št. 1665/3 k.o. Portorož, v izmeri približno 90 m
Javni partner bo na podlagi izvedenega javnega razpisa izbranemu zasebnemu partnerju podelil stavbno pravico na citiranih zemljiščih iz prejšnjega odstavka, in sicer v obsegu in za obdobje, ki bo določeno v postopku izbora zasebnega partnerja. Na podlagi pridobljene stavbne pravice bo zasebni partner lahko pridobil gradbeno dovoljenje za zgraditev objekta.
Po zaključeni gradnji in uspešnem prevzemu objekta bosta javni in zasebni partner sklenila sporazum o delitvi etažne lastnine na objektu. Delitev etažne lastnine bo podrobno določena v postopku izbora zasebnega partnerja.
Zasebni partner zagotovi financiranje izgradnje objekta. Zasebni partner dobi v last sorazmeren delež objekta, kar zajema tako zemljišče, ki bo namenjeno gradnji zasebnega dela projekta, kot tudi del izgrajenega objekta, ki bo opredeljen kot zasebni del projekta (predvidoma parkirna mesta, stanovanjske in poslovne površine). Sorazmeren delež objekta ostane v lasti javnega partnerja (cca. 300 parkirnih mest). Druge stanovanjske in poslovne površine, ki bi lahko bile javni del projekta, bodo predmet pogajanj v okviru izbora zasebnega partnerja.
V fazi javnega razpisa se lahko javni partner dogovori tudi za drugačen način financiranja projekta, če bi se to izkazalo kot bolj gospodarno. Zasebni partner krije tudi stroške ureditve dostopa od parkirne hiše do centra Portoroža in stroške izgradnje nove komunalne infrastrukture. Zasebni partner, izbran v postopku javnega razpisa, v obliki odkupa krije nastale stroške vezane na izdelavo relevantne projektne dokumentacije.
Natančno razdelitev projekta na javni in zasebni del ter vsebino dejavnosti, ki se bodo lahko izvajale v zasebnem delu projekta, določita javni in zasebni partner v postopku izbire zasebnega partnerja. Skladno z razdelitvijo projekta na javni in zasebni del bosta partnerja vsak v svojem delu prevzela tveganje upravljanja in vzdrževanja zgrajenega objekta.
Promotorji lahko vse dodatne informacije pridobijo s poslano zahtevo ge. Karmen Pines, na elektronski naslov karmen.pines@piran.si ali na telefonski številki +386 5 6710 359.
Občina Piran bo pred rokom za oddajo vlog o zainteresiranosti organizirala sestanek z vsakim promotorjem ločeno, v okviru katerega bo promotorjem dana možnost pridobitev podrobnih informacij o projektu.
Zainteresirani promotorji lahko prošnjo za dodelitev termina sestanka posredujejo na elektronski naslov: karmen.pines@piran.si.
Občina Piran pričakuje vloge o zainteresiranosti za javno-zasebno partnerstvo do vključno 23.9.2015 na naslov Občina Piran, Tartinijev trg 2, 6330 Piran. Na ovojnici naj bo navedeno: „Vloga o zainteresiranosti za izvedbo projekta javno-zasebnega partnerstva Dom vodnih športov“.
Vsi promotorji, ki bodo oddali vloge, bodo vabljeni, da se udeležijo predstavitvenega sestanka. Termini sestankov bodo usklajeni naknadno. Po izvedenih predstavitvenih sestankih bo Občina Piran odločila o nadaljnjem poteku projekta, o čemer bodo promotorji obveščeni predvidoma v roku štirih mesecev od poteka roka za oddajo vlog.
Vsak promotor, ki bo podal vlogo o zainteresiranosti za sklenitev javno-zasebnega partnerja, bo imel v postopku izbora enake pravice kot drugi kandidati. S podajo vloge o zainteresiranosti se ne šteje, da je vlagatelj tudi kandidat v nadaljnjem postopku izbire zasebnega partnerja. Stroške priprave in oddaje vloge v celoti nosi promotor.